paragraph_text: Trojica vladara iz ove dinastije umrla su prirodnom smrću. Preostalu dvojicu vladara Obrenovića ubili su sami Srbi, Mihaila (1868.) i Aleksandra (1903.) Obrenovića. Svirepo ubojstvo kralja Aleksanda i kraljice Drage 1903. godine označilo je kralj dinastije Obrenović, te je Srbijom zavladala suparnička dinastija Karađorđević.<ref> Povodom promjene dinastija, prevladao je u Srbiji utjecaj najradikalnijih nacionalista koji su sudjelovali u državnom udaru 1903. i koji su nastavili djelovati kao vrlo agresivno tajno društvo "Crna ruka". Karađorđevići su ubrzo prekinuli strateško savezništvo Srbije s Austro-Ugarskom i Njemačkom i okrenuli Srbiju vezama s Francuskom i Velikom Britanijom, koje su bile zainteresirane za narušavanja austrijske i njemačke geopolitičke dominacije na prostoru Balkana, Levanta i Bliskog istoka, uspostavljene na kraju 19. i početku 20. stoljeća. Time je Srbija stavljena u donekle izolirani položaj među zemljama koje su blisko surađivale s Njemačkom i Austro-Ugarskom, ali je takvo geopolitičko svrstavanje ostavljalo mjesta nadi da se u mogućem budućem sukobu među velikim silama ostvari projekt Velike Srbije.